CELEX: 62013TN0254
Language: da
Date: 2013-05-06 00:00:00
Title: Sag T-254/13: Sag anlagt den 6. maj 2013 — Stayer Ibérica mod KHIM — Korporaciya Masternet (STAYER)

20.7.2013   
            
            
               DA
            
            
               Den Europæiske Unions Tidende
            
            
               C 207/40
            
         Sag anlagt den 6. maj 2013 — Stayer Ibérica mod KHIM — Korporaciya »Masternet« (STAYER)
   (Sag T-254/13)
   2013/C 207/68
   Stævningen er affattet på engelsk
   
      Parter
   
   
      Sagsøger: Stayer Ibérica, SA (Pinto, Spanien) (ved advokat S. Rizzo)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: ZAO Korporaciya »Masternet« (Moskva, Rusland)
   
      Sagsøgerens påstande
   
   
               —
            
            
               Den anfægtede afgørelse annulleres, for så vidt som den giver delvis medhold i klagen og erklærer EF-varemærkeregistrering nr. 4675881 ugyldig for så vidt angår følgende varer:
               
                           —
                        
                        
                           klasse 7: redskaber og værktøj; dele af maskiner, diamantskæreværktøjer til skæring og rengøring; borehoveder og skiver til skæring af marmor, granit, sten, sandsten, gulvfliser, teglsten og mursten og mere generelt skæreværktøjer, såsom dele af maskiner indeholdt i klasse 7.
                        
                     
                           —
                        
                        
                           klasse 8: hånddrevne slibeværktøjer (skiver og slibeskiver).
                        
                     
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Figurmærket »STAYER« — EF-varemærkeregistrering nr. 4 675 881
   
      Indehaver af EF-varemærket: Stayer Ibérica, SA
   
      Indgiveren af begæringen om, at EF-varemærket erklæres ugyldigt: ZAO Korporaciya »Masternet«
   
      Begrundelse for ugyldighedsbegæringen: Ugyldighedsbegæringen er støttet på grundene i henhold til artikel 53, stk. 1, litra a), sammenholdt med artikel 8, stk. 1, litra b), i Rådets forordning nr. 207/2009
   
      Annullationsafdelingens afgørelse: Afviste ugyldighedsbegæringen i sin helhed
   
      Appelkammerets afgørelse: Delvist medhold i klagen
   
      Søgsmålsgrunde: Tilsidesættelse af artikel 76, stk. 2, artikel 15 og artikel 8, stk. 1, litra b), i Rådet forordning nr. 207/2009.